204 



Magyarország pillangói. 



Irta A. Aigner Lajos. 

 XVII. 



27. Melitaea Trivia Schiff. 1 ) 



(8 c h i f f e r m i 1 1 e r und Deni s), System. Verz. der Schmet- 

 terl. der Wiener Gegeiid p. 179. (1776) ; Boisduval, 

 Jeones hist. des Lepidoptéres Tab. 22. fig. 1. 2. (1832) ; 

 Iphigenia, E s p e r, Dieeurop. Schmetterl. in Abbild. I. tab. 

 77. fig. 1. 2. (1777). 



Alapszíne világosabb vagy élénkebb vöröses sárga. Mindkét 

 szárny középterén számos szabályos fekete petty van, melyek 

 3—4 sorban állnak és a szegély előtt alapszínű szalagot alkot- 

 nak ; a szárnyak külső szegélye fekete, előtte egy sor holdacska 

 áll, melyek alapszínűek és feketén erezetlek. Testgyűrűi ' nem 

 sárgás fehérek. Alul a felső szárny csúcsának sárga színe kiter- 

 jed a külső szegélyre is; az alsó szárny sárgás fehér szegély- 

 sávjában háromszög- vagy holdalakú pettyek ülnek; a sárgás fe- 

 hér középsáv egyenletesebben fekete szegélyű mint a M. Didyma- 

 nál, melyhez egyébként igen hasonlít. A tapogatók a tovön kívül 

 sárgás-, alul fekete szőrzetűek. 



Hazánkban országszerte, többnyire ritkábban lép fel erdei ré- 

 teken, este szegfűszálon ülve található, általában 2, kedvező kö- 

 rülmények közt 3 ivadékban is jelenkezik máj. elejétől jun. 

 közepéig., jul. végétől aug. közepéig és aug. végétől szept. elejéig. 

 Nagyságban és színben igen változó. Az í. ivadék megüti a 35 — 

 43 mm.-t, holott a II. ivadék csak 28—30 mm. széles. 



Az I. ivadék közt ritkábban akad Budapesten és Peszéren 

 a var. fascelis Esp. 1 ), mely sötétebb színű és szárnya hegyén 

 két fehéres petty áll. Egyébként előfordul a Balkánban, Dél-Orosz- 

 országban és Szibériában. Viszont találkozik tavaszkor elég gyak- 

 ran igen világos színű (sárgás vörös) színű példány is, melyen a 

 szegélytér olykor kevéssé rajzolt. A rendes színezésűéit közt né- 

 mely példányon a két szárnyon végigfutó középszalag pettyei 

 igen nagyok ; másoknál ez a szalag meglehetős szabályos, ellen- 

 ben a szegély előtti holdsor a belső szegélyen nagy fekete foltban 

 végződik. 



l ) Fascia : szalag. 



